ddrg/super_eurlex huggingface dataset:
„b)

I lisas nimetamata isikud ja üksused, kes on kaasatud või otseselt seotud tuumarelva leviku tõkestamise seisukohast tundlike tuumaenergiaalaste tegevustega Iraanis või tuumarelva kandevahendite väljatöötamisega Iraanis või kes neid tegevusi toetavad, sealhulgas olles seotud keelatud esemete, kaupade, seadmete, materjalide ja tehnoloogia hangetega, või nende nimel või juhtimisel tegutsevad või nende omandis või kontrolli all olevad (sealhulgas ebaseaduslike vahendite abil kontrolli all olevad) isikud ja üksused ning isikud ja üksused, kes on ÜRO Julgeolekunõukogu resolutsioonide 1737 (2006), 1747 (2007), 1803 (2008) ja 1929 (2010) või käesoleva otsuse sätetest kõrvale hoidnud või neid rikkunud või aidanud loetellu kantud isikutel või üksustel nendest sätetest kõrvale hoida või neid sätteid rikkuda ning teised Iraani revolutsioonilise kaardiväe ning Iraani Islamivabariigi laevandusettevõtja liikmed ja üksused ning nende omanduses või kontrolli all olevad või nende nimel tegutsevad või islami revolutsioonilisele kaardiväele ja Iraani Islamivabariigi laevandusettevõtjale või nende omanduses või kontrolli all olevatele või nende nimel tegutsevatele üksustele kindlustus- või muid esmatähtsaid teenuseid pakkuvad isikud ja üksused, kes on loetletud II lisas.”
(9)

Riskihindamisaruandest selgub, et 5-(2-aminopropüül)indooli kohta on vähe teaduslikke tõendeid, ning selles rõhutatakse, et on vaja täiendavaid teadusuuringuid, et teha kindlaks selle aine põhjustatud tervisealaseid ja sotsiaalseid ohte. Kuid kättesaadavad andmed ja teave on piisav alus, et kehtestada Euroopa Liidus 5-(2-aminopropüül)indooli suhtes kontrollimeetmed. Ohu tõttu, mida see aine tervisele kujutab, nagu on näidanud selle tuvastamine mitme surmajuhtumi puhul, ja selle tõttu, et kasutajad võivad teadmatult seda tarbida, ning samuti 5-(2-aminopropüül)indooli meditsiinilise väärtuse või kasutuse puudumise tõttu tuleks 5-(2-aminopropüül)indooli suhtes kehtestada kogu liidus kontrollimeetmed.
(1)

Komisjoni otsuses 2009/821/EÜ (4) on sätestatud loetelu piirikontrollipunktidest, mis on heaks kiidetud kooskõlas direktiividega 91/496/EMÜ ja 97/78/EÜ. See loetelu on esitatud kõnealuse otsuse I lisas.
3.

Export Development Bank of Iran (EDBI) (sealhulgas kõik filiaalid ja tütarettevõtjad)

Export Development Building, 21th floor, Tose’e tower, 15th st, Ahmad Qasir Ave, Tehran - Iran, 15138-35711 next to the 15th Alley, Bokharest Street, Argentina Square, Tehran, Iran; Tose’e Tower, corner of 15th St, Ahmad Qasir Ave., Argentine Square, Tehran, Iran; No. 129, 21 's Khaled Eslamboli, No. 1 Building, Tehran, Iran; C.R. Äriregistri nr: 86936 (Iraan)

Iraani valitsusele kuuluv ettevõte, mis annab valitsusele rahalist toetust.
(6)

Šveits on komisjonile teatanud, et selle kolmanda riigi pädevad asutused kohaldavad kaitsemeetmeid, mis on samaväärsed nendega, mida kohaldavad otsuste 2006/415/EÜ ja 2006/563/EÜ kohaselt liikmesriikide pädevad asutused alatüüpi H5N1 kuuluva kõrge patogeensusega linnugripi esinemise kahtluse või esinemise kinnitamise korral kodu- või metslindudel, ning et ta teatab komisjonile viivitamata mis tahes edasistest muutustest loomatervise staatuses, sealhulgas eriti selle haiguse puhangust või positiivsetest leidudest kodu- või metslindudel. Arvesse tuleks võtta ka Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet (9).
(1)

Euroopa Keskpankade Süsteemi ja Euroopa Keskpanga põhikirja artikli 18.1 kohaselt võivad Euroopa Keskpank (EKP) ja keskpangad liikmesriikides, mille rahaühik on euro (edaspidi „RKPd”), teha krediiditehinguid krediidiasutustega ja muude turul osalejatega, kui laen on piisavalt tagatud. Standardtingimused, mille kohaselt on EKP ja RKPd valmis krediiditehinguid tegema, sh eurosüsteemi krediiditehingutes kasutatava tagatise kõlblikkust määratlevad kriteeriumid, on sätestatud suunise EKP/2011/14 I lisas, mida kohandati otsusega EKP/2013/6 seoses omakasutuses olevate valitsuse poolt tagatud katmata pangavõlakirjade eurosüsteemi rahapoliitika operatsioonide tagatisena kasutamisega.
(3)

Peruu pädev asutus esitas täiendavat teavet parandusmeetmete kohta, mida on rakendatud teatavate kahepoolmeliste molluskite kontrollsüsteemi puuduste parandamiseks. Kuid mitmed probleemid on endiselt lahendamata. Järelevalve programmide tulemused viimase aasta kohta ei hõlma kontrollitulemusi kolmnurk-karpide (Donax spp.) kohta, mis olid haiguspuhangu päritolu allikaks. Seetõttu ei saa järeldada, et Peruu pädeva asutuse senini antud garantiid on piisavad erakorraliste meetmete tühistamiseks.
(2)

Otsusega 2005/734/EÜ on kehtestatud bio-ohutusmeetmed, millega vähendada ohtu, et gripiviiruse alatüübi H5N1 põhjustatud väga patogeenne lindude gripp kandub metslindudelt kodulindudele ja teistele vangistuses elavatele lindudele, ning on ette nähtud varajase avastamise süsteemi rajamine väga ohustatud piirkondadesse. Komisjoni otsuses 2006/415/EÜ on sätestatud teatavad kaitsemeetmed, mida tuleb kohaldada alatüübi H5N1 põhjustatud väga patogeense lindude gripi puhangute korral liikmesriigis, sealhulgas A- ja B-piirkondade kehtestamine nimetatud haiguse puhangu kahtluse või kinnitust leidnud puhangu korral. Otsuses 2007/25/EÜ on lisaks käsitletud teatavaid kaitsemeetmeid, mis on seotud väga patogeense lindude gripiga ning omanikega kaasas olevate lemmiklindude liikumisega ELi.
(2)

Komisjoni otsuses 2011/121/EL (5) on kindlaks määratud kogu Euroopa Liitu hõlmavad tulemuseesmärgid, sh kulutasuvuse eesmärk, ja aeronavigatsiooniteenuste osutamine aastatel 2012–2014. Komisjon teavitas 19. juuli 2012. aasta kirjas ja 17. detsembri 2012. aasta kirjas liikmesriike, et nende läbivaadatud tulemuslikkuse kavad ja tulemuseesmärgid on kooskõlas kogu Euroopa Liitu hõlmavate tulemuseesmärkidega ja aitavad piisaval määral kaasa nende saavutamisele. Kulutasuvuse eesmärgid on väljendatud kindlaksmääratud ühikumääradena.
(6)

Komisjon võttis 29. oktoobril 2004 vastu nõukogu direktiivi ettepaneku, millega muudetakse direktiivi 77/388/EMÜ, (4) mis hõlmab kululiikide ühtlustamist, mille suhtes võib kohaldada mahaarvamisõiguse piiranguid. Direktiiv 77/388/EMÜ on asendatud direktiiviga 2006/112/EÜ. Vastavalt nimetatud ettepanekule võib mahaarvamise piiranguid kohaldada mootorsõidukite suhtes. Käesoleva otsusega erandeid lubavad meetmed peaksid kaotama kehtivuse sellise muutmisdirektiivi jõustumise kuupäeval, juhul kui see kuupäev on varasem kui 31. detsember 2016.
(169)

Curaçao lipu all sõitvate ETR-kalapüügiga tegelevate laevade küsimuses märgitakse piirkondlike kalavarude majandamise organisatsioonide poolt koostatud laevade nimekirjade põhjal, et selliseid laevu ei ole ei esialgsetes ega lõplikes ETR-kalapüügiga tegelevate laevade nimekirjades ning et puuduvad tõendid varasematest Curaçao lipu all sõitvate laevade ETR-kalapüügi juhtumitest, mille põhjal komisjon saaks analüüsida Curaçao tulemusi seoses korduva ETR-kalapüügiga. Sellele vaatamata on oluline märkida, et komisjoni saadud teabe põhjal on kaks Curaçao lipu all sõitvat laeva osalenud mitmes väidetavas ETR-kalapüügi juhtumis. Nimelt teavitasid Jaapani ja Uus-Meremaa valitsus 2011. aastal majandusarengu ministeeriumi, et Curaçao lipu all sõitev laev püüdis Vaikse ookeani lõunaosa avamere kalavarude kaitse ja majandamise konventsiooni alal süvavee nakkevõrkudega põhjalähedasi hailiike. Süvavee nakkevõrkude kasutamine sellel alal oli keelatud meetmete raames, mis on kokku lepitud 2009. aasta Vaikse ookeani lõunaosa piirkondliku kalandusorganisatsiooni asutamise ettepaneku üle peetud rahvusvaheliste konsultatsioonide lõppaktis (lõppakt) (37). Samuti oli Curaçao kinnitanud selle laeva püügisertifikaadid kõnealuse perioodi kohta. Curaçao on algatanud laeva suhtes uurimismenetluse ja rakendanud ettevaatusabinõusid, et lõpetada tema püügitegevus Vaikse ookeani lõunaosa avamere kalavarude kaitse ja majandamise konventsiooni püügialal. Karistust aga laevale ei määratud. Kokkuvõttes rikkus Curaçao eespool kirjeldatud viisil tegutsedes ÜRO mereõiguse konventsiooni artikleid 117 ja 118.
(148)

Komisjon on teinud kindlaks, et lisaks kõnealustele Guinea laevadele, mis on praegu piirkondlike kalavarude majandamise organisatsioonide poolt ETR-kalapüügiga tegelevate laevade kohta koostatud nimekirjades, nagu on märgitud komisjoni 15. novembri 2012. aasta otsuse põhjendustes 155, 156, 174 ja 175, on veel kolm Guinea lipu all sõitvat seinerit 2010. ja 2011. aastal korduvalt tegelenud kalapüügiga, rikkudes ICCAT soovitusi. Komisjon tegi kindlaks, et need Guinea laevad (st kõik Guinea laevad, kes ICCAT piirkonnas tuunikala püüavad), tegelesid 2010. aastal pidevalt ja 2011. aastal mitu kuud kalapüügiga ilma rahvusvahelise püügilitsentsita ja laevaseiresüsteemi seadmeteta pardal, ning tegid merel vähemalt 30 ebaseaduslikku ümberlaadimist, rikkudes ICCAT eeskirju. Komisjoni käsutuses oleva teabe kohaselt on juttu märkimisväärsest kogusest ebaseaduslikult püütud kalast (8 922 tonni tuuniliike 2010. aastal) ja merel ebaseaduslikult ümber laaditud kalast (vähemalt 14 200 tonni aastatel 2010 ja 2011). Lisaks sai komisjon 2013. aasta juulis ühelt liikmesriigilt veel teavet selle kohta, et kõnealused kolm seinerit tegelesid 2012. aastal oletatavasti ETR-kalapüügiga. Arvestades nende tuunipüügilaevade ehk kõigi ICCAT piirkonnas tuunikala püüdvate Guinea laevade korduvat ja pidevat ebaseaduslikku tegevust pika aja jooksul, luges komisjon neid kindlaks tehtud fakte asjakohaseks tõendiks, et Guinea lipu all sõitvad laevad on korduvalt tegelenud ETR-kalapüügiga. Käesoleva otsuse käesolevas punktis on selgelt tõendatud, et need laevad tegutsevad jätkuvalt Guinea lipu all, ilma et nende tegevustingimusi ja neile kehtivaid eeskirju (v.a laevaseiresüsteemi seadmete paigaldamine pardale) oleks muudetud. Komisjon leidis, et pärast komisjoni 15. novembri 2012. aasta otsuse vastuvõtmist ei ole tehtud piisavaid edusamme, et tagada ICCAT piirkonnas tegutsevate Guinea kalalaevade tegevuse tõhus kontroll ja seire.
(7)

Lisaks teatas Bulgaaria komisjonile, et pärast otsuse 2009/861/EÜ jõustumise kuupäeva on määruse (EÜ) nr 853/2004 nõuetele vastava toorpiima osa kõnealuse liikmesriigi piimatöötlemisettevõtetele tarnitavas piimas märkimisväärselt suurenenud. Bulgaaria on koostanud ka kogu oma piima tootmisahelat hõlmava tegevuskava, et tagada tootmisahela vastavus liidu eeskirjadele.
(2)

Euroopa Liidu Üldkohus tühistas oma 16. septembri 2013. aasta otsusega kohtuasjas T-489/10 (2) nõukogu otsuse kanda Iraani Islamivabariigi laevandusettevõtja (Islamic Republic of Iran Shipping Lines), Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd ja Valfajr 8th Shipping Line Co. otsuse 2010/413/ÜVJP II lisas esitatud loendisse isikutest ja üksustest, kelle suhtes kohaldatakse piiravaid meetmeid.
3)

Lisatakse järgmine artikkel: „Artikkel 13a Keelatud on importida, eksportida ja üle anda selliseid kultuuripärandisse kuuluvaid ja muid arheoloogilist, ajaloolist, kultuurilist, teadusega seotud ja religioosset tähtsust omavaid tooteid, mis on alates 9. maist 2011 Süüriast ebaseaduslikult välja viidud või mille ebaseaduslikku väljaviimist on piisavalt põhjust arvata, ning osutada nendega seotud vahendusteenuseid. Keeldu ei kohaldata, kui on tõendatud, et kultuuripärandisse kuuluvad tooted on turvaliselt tagastamisel nende õiguspärastele omanikele Süürias. Liit võtab vajalikud meetmed, et määrata kindlaks käesoleva artikliga hõlmatud asjakohased esemed.”
(1)

Guignardia citricarpa Kiely (kõik liigi Citrus patogeensed tüved), edaspidi „nimetatud organism”, on kahjulik organism, mis on loetletud direktiivi 2000/29/EÜ II lisa A osa I jao punkti c alapunktis 11. Selle esinemisest liidus ei ole teateid. Selle peremeesorganismiks on peamiselt taimed liigist Citrus L. ja see on eriti kahjulik neile taimedele.
NÕUKOGU OTSUS 2013/729/ÜVJP,

9. detsember 2013,

millega muudetakse otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,

võttes arvesse liidu välisasjade ja julgeolekupoliitika kõrge esindaja ettepanekut

ning arvestades järgmist:

ON VASTU VÕTNUD KÄESOLEVA OTSUSE:

Artikkel 1

Otsusesse 2013/34/ÜVJP lisatakse järgmine artikkel:

„Artikkel 3a

Projektiüksus

1. Missioonil EUTM Mali on projektiüksus projektide kindlaksmääramiseks ja rakendamiseks. Missiooni volitustega seotud valdkondades ja oma eesmärkide toetamiseks kooskõlastab ja toetab missioon asjakohasel juhul liikmesriikide ja kolmandate riikide poolt nende vastutusel läbiviidavaid projekte ja annab nendega seoses nõu.

2. Sõltuvalt lõikest 3 on ELi missiooni ülemal õigus kasutada liikmesriikide või kolmandate riikide rahalist toetust, et teostada projekte, mille puhul leitakse, et need täiendavad järjekindlal moel EUTM Mali muud tegevust. Sel juhul sõlmib ELi missiooni ülem kõnealuste riikidega kokkuleppe, millega reguleeritakse eelkõige erikorda selliste kolmandate poolte esitatud kaebuste lahendamiseks, mis puudutavad kahju, mida ELi missiooni ülem on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel.

Ühelgi juhul ei või panustavad riigid pidada liitu või kõrget esindajat vastutavaks ELi missiooni ülema tegevuse või tegevusetuse eest nimetatud riikidelt saadud vahendite kasutamisel.

3. Projektiüksusele kolmandate riikide poolt antava rahalise toetuse vastuvõtmise kiidab heaks poliitika- ja julgeolekukomitee.”
(1)

Komisjoni otsuses 2009/177/EÜ (2) on esitatud loetelu liikmesriikidest, tsoonidest või piirkondadest, mille suhtes kohaldatakse heakskiidetud seire- ja likvideerimisprogramme seoses direktiivi 2006/88/EÜ IV lisa II osas loetletud ühe või mitme mitteeksootilise taudiga. Otsuses 2009/177/EÜ on esitatud ka nende liikmesriikide, tsoonide ja piirkondade loetelu, mis on ühe või mitme sellise taudi suhtes taudivabaks tunnistatud.
(12)

Möödunud aastal suurenes märkimisväärselt pankade kapitali osakaal, mis võimaldas pankadel täita Euroopa Pangandusjärelevalve kehtestatud kapitalipuhvri nõuet ning samuti saavutada programmieesmärk suurendada esimese taseme põhiomavahendeid 10 protsendini. Ka siis, kui hinnata pankade omavahendeid uue kapitalinõuete direktiivi (CRD IV) alusel, on kapitalipuhvrid veel täiesti piisavad. Uusi kapitalinõudeid hakatakse kohaldama 1. jaanuarist 2014. Portugali riigipank töötab praegu välja lähenemisviisi CRD IV rakendamiseks. Tõenäoliselt täidetakse eesmärk viia 2014. aastaks soovituslik laenude ja hoiuste suhe 120 protsendini, kusjuures juba praegu on mõnel pangal see näitaja alla künnisväärtuse. Tugevdatakse ka jõupingutusi ettevõttesektoris rahastamisallikate mitmekesistamiseks. Valitsemissektori rahastatavate krediidiliinide hiljutise hindamise tulemuste alusel ja vastavalt poliitilistele soovitustele esitasid ametiasutused meetmekava, mille eesmärk on parandada nende vahendite toimimist ja juhtimist. Lõpule on jõudmas kriisiohjevahendite ettevalmistamine. Pangakriiside lahendamise fond on loodud, varase sekkumise volitused toimivad ja rekapitaliseerimist käsitlev seadus on muutmisel vastavalt komisjoni teatisele riigiabieeskirjade kohaldamise kohta alates 1. augustist 2013 finantskriisi kontekstis pankade kasuks võetavate toetusmeetmete suhtes (3).
(15)

Brasiilia on kantud otsuse 92/260/EMÜ I lisas esitatud sanitaarrühma D, ning registreeritud hobused, mis on ette nähtud ajutiseks impordiks liitu, peavad vastama loomatervishoiu- ja veterinaarsertifikaadi nõuetele, mis on sätestatud kõnealuse otsuse II lisas kehtestatud näidisveterinaarsertifikaadis D. Tagamaks, et ajutiselt liitu lubatud hobustel ei ole malleust, on asjakohane lisada sertifikaadi näidise III osasse „Terviseohutuse kinnitus” kinnitus selle kohta, et registreeritud hobusele on tehtud komplemendi sidumise test malleuse suhtes ning et see vereproov võeti kümne päeva jooksul enne liitu lähetamist ja on saadud negatiivne tulemus seerumi lahjendusel 1:10.
(12)

Teatavad liikmesriigid ei ole aga esitanud piisavalt teatavate elupaigatüüpide ja liikide alasid, mis vastaksid direktiivi 92/43/EMÜ nõuetele. Seepärast ei saa järeldada, et Natura 2000 võrgustik on nende elupaigatüüpide ja liikide suhtes lõplik. Arvestades, et teabe laekumisel ning liikmesriikidega kokkuleppele jõudmisel on tekkinud viivitus, tuleb vastu võtta alade ajakohastatud loetelu, mis on vaja läbi vaadata vastavalt direktiivi 92/43/EMÜ artiklile 4.
(5)

Amet on tõendanud, et ülesannete delegeerimine rakendusametile on täiesti asjakohane lahendus kulutasuvuse suurendamiseks ja et niimoodi on komisjonil võimalik täita suurenevat eelarvet, kuigi töötajate üldarvarv proportsionaalselt ei suurene. Tänu sellele, et poliitika kujundamine on tehtud ülesandeks komisjonile ja programmi rakendamine on tehtud ülesandeks ametile, on mõlemal osalisel olnud võimalik oma põhiülesandeid paremini täita. Vastavalt määruse (EÜ) nr 58/2003 artiklile 25 tehtud välishindamine näitas, et amet on tõhusalt ja tulemuslikult rakendanud eriprogrammi „Võimekus” alla kuuluvaid VKEdega seotud meetmeid, eriprogrammi „Inimesed” alla kuuluvaid Marie Curie meetmeid ning eriprogrammi „Koostöö” alla kuuluvaid kosmose- ja julgeolekualase teaduskoostöö meetmeid ning osutanud haldus- ja logistikaalaseid tugiteenuseid eriprogrammide „Inimesed”, „Võimekus” ja „Koostöö” kõigis valdkondades. Kokkuhoid, mis tuleneb ülesannete delegeerimisest ametile, on hinnanguliselt umbes 106 miljonit eurot aastatel 2009–2013.
(7)

Vee kohta esitatud kvaliteediandmete kohaselt on 85 % Inglismaa põhjaveekogumitest põhjavee keskmise nitraadisisaldusega alla 50 mg/l ja 60 % keskmise nitraadisisaldusega alla 25 mg/l. Walesis on 95 % põhjaveekogumitest põhjavee keskmise nitraadisisaldusega alla 50 mg/l ja 87 % keskmise nitraadisisaldusega alla 25 mg/l. Šotimaal on 87 % põhjaveekogumitest põhjavee keskmise nitraadisisaldusega alla 50 mg/l ja 62 % keskmise nitraadisisaldusega alla 25 mg/l. Inglismaal on 59 % seirekohtadest pinnavee keskmise nitraadisisaldusega alla 25 mg/l ja 8 % keskmise nitraadisisaldusega üle 50 mg/l. Šotimaal ja Walesis on enam kui 95 % seirekohtadest keskmise nitraadisisaldusega alla 25 mg/l. Šotimaal ei ületa üheski seirekohas keskmine nitraadisisaldus 50 mg/l ning Walesis on 1 % seirekohtadest keskmise nitraadisisaldusega üle 50 mg/l.
(6)

Osusega 2008/37/EÜ asutatud amet on tõendanud, et ta on saavutanud märkimisväärse maine Euroopa ja kogu maailma teadusringkondades. Ametil on oluline roll liidu teadusuuringute rahastamisel, ta on sidusrühmade jaoks nähtav ning huvitatud isikute suhtumine on positiivne. Määruse (EÜ) nr 58/2003 artikli 25 kohaselt rakendusameti kohta tehtud välishindamine näitas, et ameti asutamine on olnud kasulik tulenevalt selle teaduslikust spetsialiseerumisest ja võimest osutada paremat teenust, kuna ta on toetusesaajatele lähedal, teabevahetus ja programmide nähtavus on paranenud ning tagatud on kiiremad maksed toetusesaajatele. Kokkuhoid, mis tuleneb ülesannete delegeerimisest ametile, on hinnanguliselt umbes 45 miljonit eurot aastatel 2009–2012.
(7)

Asutus on tõendanud, et tal on kõrgel tasemel tehnilised ja finantsteadmised ja kogemused liidu programmide juhtimisel. EACEA esimese ja teise vahehindamise (2009 ja 2013) raames korraldatud rahulolu-uuringud näitavad, et abisaajate ja muude sidusrühmade arvates osutab EACEA varasemast (tehnilise abi büroo) kvaliteetsemaid teenuseid. EACEA suudab ligi meelitada ja säilitada kvalifitseeritud töötajaid, mis tähendab töötajate arvu stabiilsust. Asutus ühtlustab pidevalt oma sisetoiminguid, et suurendada tõhusust ja standardida lähenemisviise programmide kaupa. See on avalik-õiguslik asutus, mis on spetsiaalselt loodud haridus-, audiovisuaal- ja kultuuriprogrammide juhtimiseks ning see suurendab ELi programmide nähtavust sidusrühmade ja üldsuse jaoks. Üks üksus, mis juhib mitmeid teineteist täiendavaid programme, aitab ELi meetmeid nähtavamaks muuta, millest saavad kasu kõik programmid. Järelkontrolli veamäärad on EACEA puhul madalad ja jäävad alla 2 % piirmäära. Teine vahehindamine näitas, et EACEA on pidevalt suurendanud oma tehnilist ja finantspädevust, mis omakorda kajastub asutuse tulemuslikkuse üldises suurenemises, nagu näitavad tulemuslikkuse põhinäitajad.
(6)

Otsusega 2004/20/EÜ asutatud asutuse puhul on ilmnenud, et konkreetsete rakenduskavade täitmise allhankimine on võimaldanud peadirektoraatidel keskenduda programmide poliitilistele aspektidele. Arvestades ELi eelarvepiiranguid, on ülesannete delegeerimine rakendusautusele kulutõhusam. Kaks asutuse tegevuse vahehindamist on näidanud, et üldiselt toimib asutus hästi ning viib tõhusalt ja tulemuslikult ellu oma vastutuse alla kuuluvaid algatusi.
(8)

Määruse (EÜ) nr 58/2003 artikli 3 lõike 1 kohaselt tehtud tasuvusanalüüs (14) näitas, et tarbijakaitseprogrammi, rahvaterviseprogrammi ja toiduohutusalase koolituse meetmetega seotud rakendamisülesannete usaldamine ametile annaks märkimisväärset kvalitatiivset ja kvantitatiivset kasu võrreldes stsenaariumiga, mille kohaselt kõiki uusi programme hallatakse komisjonis. Kolm jätkuprogrammi on kooskõlas ameti volituste ja missiooniga ning kujutavad endast ameti tegevuse jätku. Amet on omandanud nende programmide juhtimise pädevuse, oskused ja suutlikkuse mitme aasta jooksul. Seepärast saaksid komisjon ja programmi abisaajad kasu ameti kogemustest ja teadmistest ning tootlikkus suureneks, eelkõige muudetakse programmide juhtimine kvaliteetsemaks, lihtsustatakse menetlusi ning teenuste osutamine muutuks kvaliteetsemaks tänu kiiremale lepingute sõlmimisele ja maksete tegemisele. Amet on töötanud välja tõhusad kanalid abisaajatega hea kontakti saamiseks ning ta on hästi nähtav liidus asjaomaste programmide edendajana. Programmide juhtimise delegeerimine ametile tagaks talituspidevuse delegeeritud programmide abisaajate ja kõigi sidusrühmade jaoks. Üleminek komisjonipoolsele juhtimisele oleks seega kahjulik. Programmide juhtimise delegeerimine ametile aitaks hinnanguliselt tõhusust suurendada 14 miljoni euro ulatuses ajavahemikus 2014–2024 võrreldes stsenaariumiga, mille kohaselt programme juhiks komisjon.
2)

Euroopa Liidu lepingu artikli 11 lõikes 2 on sätestatud, et institutsioonid peavad esindusühenduste ja kodanikuühiskonnaga avatud, läbipaistvat ja korrapärast dialoogi. Ühise põllumajanduspoliitika valdkonda kuuluvate küsimuste üle peetava dialoogi raamistik on olemas 1962. aastast. Komisjoni otsuses 2004/391/EÜ (1) on sätestatud raamistik, mille alusel toimuvad dialoogid praegu.
(5)

Hispaania ja Kreeka on esitanud muudetud programmi teatava zoonootilise salmonella tõrjeks kodulindude populatsioonides. Saksamaa on esitanud karpkalade herpesviiruse likvideerimise muudetud programmi. Kreeka on esitanud lammaste ja kitsede brutselloosi ning katarraalse palaviku likvideerimise muudetud programmi. Ungari ja Rumeenia on esitanud marutaudi likvideerimise muudetud programmi.
(4)

On asjakohane, et ühes nimekirjas esitatakse need liikmesriikide piirkonnad, kus sigade klassikalise katku epidemioloogiline olukord seakasvatusettevõtetes on üldiselt hea ja kus olukord metssigade hulgas on samuti paranemas.